
DOMES SĒDES PROTOKOLA Nr. 17 PIELIKUMS

2026. gada 30. septembris 
LĒMUMS Nr.55
Par kolektīvā iesnieguma izskatīšanu
Mārupes novada pašvaldībā (turpmāk – Pašvaldība) 2026.gada 3.augustā saņemts kolektīvais iesniegums (reģistrācijas Nr.1/2.1-3/3460), kas iesniegts, pamatojoties uz platformā ManaBalss.lv publicēto iniciatīvu “Par pārdomāta risinājuma izvērtēšanu un iedzīvotāju tiesību aizsardzību ceļu rekonstrukcijas projekta ietvaros – Mārupē” (turpmāk – Kolektīvais iesniegums). Kolektīvo iesniegumu parakstījusi 331 persona.
Atbilstoši Pašvaldību likuma 57.panta pirmās daļas noteikumiem Pašvaldība nosūtīja iesnieguma parakstītāju datus Pilsonības un migrācijas lietu pārvaldei (PMLP), lai pārliecinātos par parakstītāju atbilstību Pašvaldību likuma 56.panta pirmās daļas prasībām.
Saskaņā ar PMLP sniegto informāciju un veiktajām pārbaudēm noteiktajā kārtībā parakstītāju statusam atbilst 326 personas.
Ņemot vērā minēto, Kolektīvais iesniegums atbilst Pašvaldību likuma 56.panta otrās daļas 2.punkta nosacījumiem, kas paredz, ka Mārupes novada pašvaldībā kolektīvā iesnieguma iesniedzēju skaitam jābūt vismaz 300 personām.
Saskaņā ar Pašvaldību likuma 57.panta pirmo daļu kolektīvo iesniegumu, kas atbilst likuma prasībām, iekļauj domes nākamās kārtējās sēdes darba kārtībā un izskata. Savukārt atbilstoši panta trešajai daļai dome lemj par iesnieguma turpmāko virzību un nosaka par to atbildīgo pašvaldības institūciju.
Ievērojot iepriekš minēto un pamatojoties uz Pašvaldību likuma 56. un 57.pantu, atklāti balsojot ar 18 balsīm „par”(Aivars Osītis, Valdis Kārkliņš, Uģis Šteinbergs,  Ira Dūduma, Renārs Freibergs, Edgars Jansons, Edgars Jākobsons, Oskars Jonāns, Andrejs Kirillovs, Jānis Lagzdkalns, Arnis Priediņš, Andris Puide, Kristaps Purviņš, Guntars Reika, Guntis Ruskis, Oļegs Sorokins, Gatis Vācietis, Zigmunds Vīķis), „pret” nav,  „atturas” nav, Mārupes novada pašvaldības dome nolemj:

1. Atzīt, ka Kolektīvais iesniegums atbilst Pašvaldību likuma 56.panta prasībām.
2. Uzdot Pašvaldības īpašumu pārvaldei sagatavot izvērtējumu par iniciatīvu “Par pārdomāta risinājuma izvērtēšanu un iedzīvotāju tiesību aizsardzību ceļu rekonstrukcijas projekta ietvaros – Mārupē” un triju mēnešu laikā virzīt jautājumu izskatīšanai Mārupes novada pašvaldības domes Finanšu komitejā un Mārupes novada pašvaldības domes sēdē.
3. Uzdot Sabiedrības informēšanas un mārketinga nodaļai publicēt informāciju par Kolektīvā iesnieguma virzību Pašvaldības tīmekļvietnē.
4. Uzdot Personāla un dokumentu pārvaldības nodaļai pieņemto lēmumu nosūtīt Iesniedzējiem. 


Pašvaldības domes priekšsēdētājs 					                                Aivars Osītis


Sagatavoja Centrālās pārvaldes 
Juridiskās nodaļas vadītāja L. Cine-Caune

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

